Edvard Kardelj

L'Edvard Kardelj (Lubiana, 27 de sginer 1910 – Lubiana, 10 de fevrer 1979) a l'è stad un politegh, partesan e economista jugoslav de etnia slovena, conossud cont i scormagne partesane de Krištof, J. Bevc, Ivan Kovač, Ivan Ukmar e Tone Brodar.

Al temp de la Resistenza jugoslava el diventa vun di collaborador pussee important del Tito e quand che la Jugoslavia la s'cepa cont el Stalin l'è vun di teoregh pussee important de la via jugoslava al socialism, e l'è quell che l'ha pensad in manera principal l'autogestion socialista di lavorent e l'autor principal de la costituzzion jugoslava del 1974, che la stabiliss el principi federalista in manera pussee ciara.

El Milovan Ðilas l'ha cusad d'havé progetad la campagna anti-italiana in Istria insema a lu, con l'obietiv de favorì l'esod di italian de la region, ma quella roba chi l'è contestada de un quaj storegh.

 Riferiment 
Treccani

 Alter proget 

Categoria:Nassud in del 1910
Categoria:Mort in del 1979
Categoria:Politegh sloven
Categoria:Politegh jugoslav
Categoria:Economista jugoslav
Categoria:Economista sloven
Categoria:Partesan jugoslav